A vizuális kultúra tantárgy osztályozóvizsgán gyakorlati munkát kell elkészíteni. A felsorolt feladatokból, témákból egyet kiválasztva, a szaktanárral egyeztetve kell a munkát elkészíteni.

**11. évfolyam**

1. Egy alkotás létrehozása tetszőleges technikával (grafika, festészet, kollázs, montázs stb.) már meglévő művészettörténeti tudás felhasználásával, választott vagy adott művészettörténeti korra jellemző probléma, jelenség (pl. szabadság, érték,szakralitás, humánum, szülő-gyermek viszony, bűn, identitás, szépség stb.) bemutatása.
2. Egy alkotás létrehozása egy választott művészettörténeti korszakra, stílusirányzatra (pl. gótika, reneszánsz, barokk, realizmus, századforduló izmusai, op-art, pop-art, land-art, hiperrealizmus) jellemző probléma (pl. valósághoz, transzcendenshez, társadalmi vagy tudományos változásokhoz való viszony) kapcsán a probléma, téma önálló értelmezése szabadon választott technika felhasználásával (grafika, festészet, kollázs, montázs, stb.)
3. A személyes érdeklődésben jelenlevő, társadalom- vagy természettudományos ismeretek által megalapozott absztrakt fogalmak megjelenítése szabadon választott technika felhasználásával.
4. Elvont tartalmak, fogalmak megjelenítése szabadon választott technika felhasználásával (grafika, festészet, kollázs, montázs stb.).

**A vizsgán nyújtott teljesítmény minősítése**

Ponthatárok (százalékhatárok)

Az osztályzatokat az alábbi skála alapján alakítjuk ki:

0-29% elégtelen

30-54% elégséges

55-69% közepes

70-84% jó

85-100% jeles

**Az értékelés alapelvei**

Az értékelés az intézmény helyi tantervében megfogalmazott, az egyes témakörökhöz kapcsolódó a nevelési-oktatási szakasz végére tanulási eredményekben leírtak alapján történik.